[pic] | KOMISIJA EVROPSKIH SKUPNOSTI |

Bruselj, 3.11.2006

COM(2006)653 konč.

2006/0217(COD)

Predlog

SKLEP EVROPSKEGA PARLAMENTA IN SVETA

u ustanovitvi Evropskega svetovalnega odbora za politiko statističnih informacij Skupnosti

(predložila Komisija)

OBRAZLOŽITVENI MEMORANDUM

OZADJE PREDLOGA |

110 | Razlogi za predlog in njegovi cilji Ustanovitev Evropskega svetovalnega odbora za statistične informacije na gospodarskem in socialnem področju (CEIES) sta aprila 1989 na seminarju o prihodnosti evropskega statističnega sistema (ESS) predlagala takratni predsednik evropske komisije Jacques Delors in takratni podpredsednik Henning Christophersen. Zaradi verjetnih sprememb na gospodarskem in socialnem področju po uveljavitvi Enotnega evropskega akta se je zdelo potrebno ustanoviti odbor, ki bi v celoti odražal mnenje evropske družbe o statističnih podatkih Skupnosti. Cilj je bil oblikovati strukturo za dialog in posvetovanje med proizvajalci in uporabniki statističnih podatkov ter ta dialog umestiti na raven Skupnosti, s čimer naj bi bilo dopolnjeno delovanje obstoječih nacionalnih organov za posvetovanje med uporabniki in proizvajalci, ki so se razumljivo bolj posvečali nacionalnim zadevam. V okviru evropskega statističnega sistema velja, da je treba temeljito preoblikovati delovanje in sestavo CEIES, zlasti po širitvi EU na 25 držav članic. Sam urad CEIES je že leta 2002 pozval k razmisleku o reformi. Glavne potrebe reform so se nanašale na oblikovanje manj obsežnega in učinkovitejšega organa, ki bi moral imeti bolj strateško vlogo v zvezi z razvojem evropskih politik statističnih informacij. Poleg zgoraj navedenih potreb reform je sedaj potrebna nova in širša opredelitev evropskega statističnega okolja, kot je opredeljeno v Sporočilu Komisije o neodvisnosti, celovitosti in odgovornosti statističnih organov držav članic in Skupnosti (COM(2005) 217 konč.): Sporočilo predvideva nov zunanji svetovalni organ, pristojen za celovito spremljanje izvajanja Kodeksa ravnanja s strani ESS kot celote ter svetovanje o prednostnih nalogah statistike. Ekonomsko-finančni svet je v svojih sklepih z dne 8. novembra 2005 navedel, da morata prenovljeni CEIES in prihodnji svetovalni organ na visoki ravni ostati ločena. S predlogom sklepa Evropskega parlamenta in Sveta o ustanovitvi Evropskega svetovalnega odbora za politiko statističnih informacij Skupnosti se je Komisija odzvala na zahteve po prenovi obstoječega CEIES, kot je bilo ugotovljeno v sklepih spodaj navedene projektne skupine in sklepih Sveta z dne 8. novembra 2005. |

120 | Splošno ozadje Odbor za statistični program (Statistical Programme Committee – SPC) se je odločil, da ustanovi manjšo projektno skupino, sestavljeno iz članov SPC in CEIES, za poglobljeno presojo o prihodnosti CEIES, zlasti njegovih pristojnosti, nalog in sestave, ter njegovih odnosov z Odborom za statistični program. Projektna skupina se je sestala dvakrat, in sicer 26. marca in 14. maja 2004. Na podlagi dela projektne skupine je Eurostat v usmerjevalnem dokumentu 54. zasedanja SPC 17.–18. novembra 2004 predstavil smernice za prenovljeni organ CEIES. Dokument je poudaril potrebo po ustanovitvi manj obsežnega organa z največ 20 člani (trenutno 79) in bolj strateško vlogo, ki bi pomagal Svetu, Evropskemu parlamentu in Komisiji pri usklajevanju ciljev in prednostnih nalog politike statističnih informacij Skupnosti. Zlasti kar zadeva CEIES, je Svet v sklepih z dne 8. novembra 2005 : ugotovil, da ima Komisije namen predlagati obsežno reformo CEIES, s čimer bi ta postal manj obsežen in bolj učinkovit organ; ugotovil, da „bi prenovljeni CEIES prispeval k izboljšanju upravljanja ESS in okrepitvi kakovosti statističnih podatkov Skupnosti“. ugotovil, da „mora biti naloga prenovljenega CEIES zastopanje interesov nevladnih uporabnikov in anketirancev evropskih statistik. Glede na svojo zgradbo mora predstavljati vse interesne skupine evropskih statistik“. |

130 | Obstoječe določbe na področju, na katero se nanaša predlog V skladu s Sklepom Sveta iz leta 1991 (91/116/EGS) o ustanovitvi Evropskega svetovalnega odbora za statistične informacije na gospodarskem in socialnem področju (CEIES) je naloga tega odbora: „pomagati Svetu in Komisiji pri usklajevanju ciljev Skupnosti v zvezi s politikami statističnih informacij ob upoštevanju zahtev uporabnikov in stroškov, ki jih nosijo dajalci informacij“. V praksi to pomeni, da mora predložiti svoje mnenje o ustreznosti statističnega programa Skupnosti, načinu, kako se spremlja, in povezanih stroških, ki jih imajo Skupnost, nacionalni statistični uradi in posredovalci. Glede na to, da bo mnenje uporabnikov, anketirancev in proizvajalcev o ciljih politike statističnih informacij Skupnosti zagotovljeno preko novega odbora, se predlaga razveljavitev Sklepa Sveta 91/116/EGS. Pri izpolnjevanju svojih nalog se lahko prenovljeni CEIES opira tudi na delo strokovnih skupin, ki pomagajo Komisiji pri odkrivanju potreb za podatke na posameznih področjih, kot je skupina za potrebe v okviru politike po podatkih o kriminalu in kazenskem pravosodju, ustanovljena s Sklepom Komisije 2006/581/ES z dne 7. avgusta 2006. |

141 | Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

211 | Posvetovalne metode, glavni ciljni sektorji in splošni profil vprašancev Predlog je bil pripravljen po posvetovanju s člani obstoječega Evropskega svetovalnega odbora za statistične informacije na gospodarskem in socialnem področju in Odbora za statistični program. |

212 | Povzetek odgovorov in njihovo upoštevanje Postopek posvetovanja je poudaril potrebo po manj obsežnem organu z največ 20 člani (trenutno 79) in bolj strateško vlogo, ki bi pomagal Svetu, Evropskemu parlamentu in Komisiji pri usklajevanju ciljev in prednostnih nalog politike statističnih informacij Skupnosti. Ta predlog odraža in upošteva ugotovljene potrebe glede reforme. |

Zbiranje in uporaba izvedenskih mnenj |

229 | Zunanje izvedensko mnenje ni bilo potrebno. |

PRAVNI ELEMENTI PREDLOGA |

305 | Povzetek predlaganih ukrepov Namen predloga je ustanovitev Evropskega svetovalnega odbora za politiko statističnih informacij Skupnosti. Odbor bo pomagal Svetu, Evropskemu parlamentu in Komisiji pri zagotavljanju, da bodo zahteve uporabnikov in stroški, ki jih imajo posredovalci informacij, upoštevani pri usklajevanju strateških ciljev in prednostnih nalog politike statističnih informacij Skupnosti. |

310 | Pravna podlaga Predlog temelji na členu 285 Pogodbe, ki je pravna podlaga za ukrepe, ki jih sprejmeta Evropski parlament in Svet o proizvodnji statistik Skupnosti, in ki vsebuje načela, ki veljajo za te ukrepe. |

Načelo sorazmernosti Predlog je v skladu z načelom sorazmernosti zaradi naslednjega(-ih) razloga(-ov). |

331 | Predlog se nanaša na nasvete uporabnikov, anketirancev in proizvajalcev o ciljih politike statističnih informacij Skupnosti in ne posega v pristojnosti podobnih organov na nacionalni ravni. |

332 | Predlog bi moral z racionalizacijo obstoječih postopkov zmanjšati trenutno obremenitev subjektov Skupnosti in nacionalnih subjektov. |

Izbira instrumentov |

341 | Predlagani instrumenti: |

342 | Komisija je v delovnem dokumentu svojih služb z dne 27. julija 2005 (C(2005)2817) o „Okviru za strokovne skupine Komisije: horizontalna pravila in javni register“ ugotovila, da je treba z institucionalnega vidika s sklepom Komisije ustanoviti strokovne skupine, tj. skupine, sestavljene iz nacionalnih strokovnjakov in/ali strokovnjakov iz zasebnega sektorja, ki pomagajo Komisiji pri izvajanju njene pristojnosti dajanja pobud in pri njenih nalogah v zvezi s spremljanjem in usklajevanjem z državami članicami. Kljub temu je morala Komisija v tem primeru upoštevati dejstvo, da je bil sedanji odbor (CEIES) ustanovljen na podlagi sklepa Sveta, ki bi ga bilo treba razveljaviti, in da bi novi odbor pri usklajevanju strateških ciljev in prednostnih nalog politike statističnih informacij Skupnosti pomagal ne samo Komisiji, ampak tudi Svetu in Evropskemu parlamentu. Zato je glede na cilj in vsebino predloga sklep Evropskega parlamenta in Sveta najprimernejši instrument. |

PRORAčUNSKE POSLEDICE |

401 | Proračunske posledice predloga zadevajo organizacijo zasedanj in izvedbo potrebnih študij. Glede na ureditev proračunskih in človeških virov za CEIES predlog ne bi smel imeti nobenega neto proračunskega vpliva. |

DODATNE INFORMACIJE |

Razveljavitev obstoječe zakonodaje S sprejetjem predloga bo razveljavljena obstoječa zakonodaja. |

560 | Evropski gospodarski prostor Predlagani akt se nanaša na vprašanja EGP in ga je zato treba razširiti na Evropski gospodarski prostor. |

570 | Podrobna obrazložitev predloga Bistvene spremembe v zvezi z obstoječim CEIES so: sprememba imena v Evropski svetovalni odbor za politiko statističnih informacij Skupnosti (člen 1(1)) in osredotočenje na zahteve uporabnikov pri usklajevanju strateških ciljev in prednostnih nalog politike statističnih informacij Skupnosti (člen 1(2)); močnejši položaj pri pripravi statističnega programa Skupnosti in letnega statističnega programa dela Komisije (člen 2(1)); Odbor lahko daje tudi nasvete o boljšem izpolnjevanju potreb uporabnikov (člen 2(2)); Komisija mora vsako leto poročati o tem, kako je upoštevala mnenja Odbora (člen 3(2)); število članov se zmanjša z zdajšnjih 79 na 25 (člen 4); novi odbor bodo sestavljali zastopniki civilne družbe, institucionalni uporabniki statističnih podatkov in generalni direktor Eurostata; ustanovijo se lahko začasne delovne skupine za poročanje Odboru (člen 6(3)). |

1. 2006/0217(COD)

Predlog

SKLEP EVROPSKEGA PARLAMENTA IN SVETA

u ustanovitvi Evropskega svetovalnega odbora za politiko statističnih informacij Skupnosti

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285 Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora,

ob upoštevanju mnenja Odbora regij,

v skladu s postopkom iz člena 251 Pogodbe,

ob upoštevanju naslednjega:

2. Za pripravo in razvoj politike statističnih informacij Skupnosti je bistveno posvetovanje z uporabniki in proizvajalci statističnih informacij ter anketiranci, ki se odzovejo na zahteve po takšnih informacijah.

3. Evropski svetovalni odbor za statistične informacije na gospodarskem in socialnem področju, ustanovljen s Sklepom Sveta 91/116/EGS[1], trenutno pomaga Svetu in Komisiji pri usklajevanju ciljev politike statističnih informacij Skupnosti ob upoštevanju zahtev uporabnikov in stroškov, ki jih nosijo posredovalci in proizvajalci informacij.

4. Medtem ko se je Evropski svetovalni odbor za statistične informacije na gospodarskem in socialnem področju izkazal kot koristen organ, pa spremembe v Skupnosti, zlasti širitev na 25 držav članic, zahtevajo številne spremembe glede njegove vloge, nalog, sestave in postopkov. Zaradi jasnosti je primerno Odbor nadomestiti z novim odborom.

5. Novi odbor bi moral prispevati k izboljšanju upravljanja evropskega statističnega sistema in dvigu kakovosti statistik Skupnosti. Zato je treba ohraniti tesno sodelovanje z Odborom za statistični program, ustanovljenim s Sklepom Sveta 89/382/EGS/Euratom, in Odborom za monetarno, finančno in plačilno-bilančno statistiko, ustanovljenim s Sklepom Sveta 91/115/EGS.

6. Treba je doseči ravnotežje med potrebo po zmanjšanju števila članov, da bi se zagotovilo učinkovitejše delovanje Odbora v razširjeni Skupnosti, in potrebo po zagotovitvi zastopanosti vseh zainteresiranih strani, kot je v svojih sklepih z dne 8. novembra 2005 zahteval Svet.

7. Zaradi boljše ocene in uskladitve stroškov in koristi statističnih potreb Skupnosti ter zaradi uskladitve in zmanjšanja obremenitve zakonodaje Skupnosti, s čimer bi se zagotovila usklajenost z vedno večjim povpraševanjem, bi morala imeti Skupnost večjo vlogo pri pripravi in izvajanju statističnega programa Skupnosti.

8. Novi odbor bi moral služiti kot orodje za zbiranje nasvetov uporabnikov, anketirancev in proizvajalcev statističnih informacij v zvezi s cilji politike statističnih informacij Skupnosti. Sklep 91/116/EGS je zato treba razveljaviti –

SKLENILA:

Člen 1

Svetovalni odbor

9. Ustanovi se Evropski svetovalni odbor za politiko statističnih informacij Skupnosti (v nadaljevanju „Odbor“).

10. Odbor pomaga Svetu, Evropskemu parlamentu in Komisiji pri zagotavljanju, da bodo zahteve uporabnikov in stroški, ki jih imajo posredovalci in proizvajalci informacij, upoštevani pri usklajevanju strateških ciljev in prednostnih nalog politike statističnih informacij Skupnosti.

11. Pomoč zajema vsa statistična področja, ki so pomembna za politiko statističnih informacij Skupnosti.

Člen 2

Naloge

12. Komisija se z Odborom posvetuje v zgodnji fazi priprave statističnega programa Skupnosti. Odbor predloži svoje mnenje zlasti glede:

(a) ustreznosti statističnega programa Skupnosti v zvezi z zahtevami evropske integracije in razvoja, kakor jih izražajo institucije Skupnosti, državni in regionalni organi, različne gospodarske in socialne kategorije ter znanstveni krogi;

(b) ustreznosti statističnega programa Skupnosti v zvezi z dejavnostmi Skupnosti ob upoštevanju gospodarskega, družbenega in tehničnega razvoja;

(c) usklajenosti (prednostne naloge in sredstva) med različnimi področji v statističnem programu Skupnosti in letnem statističnem programu dela Komisije;

(d) sredstev, potrebnih za izvajanje statističnega programa Skupnosti, vključno s stroški, ki jih imajo Skupnost in nacionalni organi;

(e) stroškov, povezanih z zagotavljanjem statističnih informacij s strani posredovalcev informacij.

13. Odbor tudi opozori Komisijo na področja, na katerih je morda treba razviti nove statistične dejavnosti, in Komisiji svetuje glede možnega izboljšanja zadovoljitve potreb uporabnikov ob upoštevanju stroškov posredovalcev in proizvajalcev informacij.

Člen 3

Odnosi z evropskimi institucijami in drugimi organi

14. Na zahtevo Evropskega parlamenta, Sveta ali Komisije poda Odbor mnenja o zadevah v zvezi z zahtevami uporabnikov pri razvoju politike statističnih informacij Skupnosti, prednostnih nalogah statističnega programa Skupnosti, vrednotenju obstoječih statistik, kakovosti podatkov in načinu razširjanja.

15. Odbor poda mnenja in pripravi poročila o zahtevah uporabnikov in stroških, ki jih imajo posredovalci podatkov pri proizvodnji in pošiljanju statistik Skupnosti, Evropskemu parlamentu, Svetu in Komisiji, kadar koli meni, da je to potrebno za izpolnitev naloge.

Komisija letno poroča, na kakšen način je upoštevala mnenja Odbora.

16. Da bi izpolnil svoje naloge, Odbor sodeluje z Odborom za statistični program in Odborom za monetarno, finančno in plačilno-bilančno statistiko. V vednost jima pošilja svoja mnenja in poročila.

17. Odbor vzpostavi odnose z nacionalnimi sveti uporabnikov statistik.

Člen 4

Sestava in postopki imenovanja

18. Odbor sestavlja 25 članov.

Komisija imenuje 14 članov Odbora po posvetovanju z Evropskim parlamentom in Svetom. Za imenovanje teh članov vsaka država članica pošlje Komisiji seznam dveh kandidatov z dobro strokovno usposobljenostjo na statističnem področju. Komisija si prizadeva, da sestava članov pravično zastopa interese civilne družbe, vključno z znanstvenimi krogi, in ustrezno zajema različna statistična področja iz statističnega programa Skupnosti.

Deset članov neposredno imenujejo organi, katerih člani so:

- (a) predstavnik Evropskega parlamenta;

- (b) predstavnik Sveta;

- (c) predstavnik Evropskega ekonomsko-socialnega odbora;

- (d) predstavnik Odbora regij;

- (e) predstavnik Evropske centralne banke;

- (f) dva predstavnika Odbora za statistični program;

- (g) en član, ki zastopa Združenje evropskih industrijskih in delodajalskih konfederacij (Union of Industrial Employers’ Confederation of Europe – UNICE);

- ( h) en član, ki zastopa Evropsko konfederacijo sindikatov (European Trade Union Confederation – ETUC);

- (i) en član, ki zastopa Evropsko združenje obrti, malih in srednje velikih podjetij (European Association of Craft Small and Medium-sized Enterprises – UEAPME).

Generalni direktor Eurostata je član Odbora po uradni dolžnosti.

Seznam članov se objavi v seriji C Uradnega lista Evropske unije .

Člen 5

Trajanje mandata

19. Člani so imenovani za obdobje štirih let z možnostjo enkratnega ponovnega imenovanja. Po izteku mandata ostanejo člani na svojem položaju do zamenjave ali obnove mandata.

20. Če član odstopi pred iztekom svojega mandata, ga do konca mandata nadomesti nov član, imenovan v skladu s členom 4.

Člen 6

Sestava in delovanje Odbora

21. Odbor med svojimi člani izvoli predsednika, ki ga imenuje Komisija. Predsednik je imenovan za obdobje štirih let z možnostjo enkratnega ponovnega imenovanja.

22. Predsednik vsaj enkrat na leto skliče Odbor na lastno pobudo ali na zahtevo vsaj ene tretjine članov.

23. Pri pripravi mnenj o zelo zapletenih statističnih zadevah lahko Odbor predlaga, da Komisija ustanovi začasne delovne skupine, ki jim predseduje član Odbora. Vsako začasno delovno skupino sestavljajo strokovnjaki, pri čemer mora biti zagotovljeno ustrezno ravnovesje med njihovimi poklicnimi izkušnjami in geografsko porazdelitvijo. Predsedniki teh delovnih skupin predložijo rezultate svojih posvetovanj na zasedanju Odbora v obliki poročila.

24. Predstavniki zadevnih služb Komisije se lahko kot opazovalci udeležijo zasedanj Odbora in delovnih skupin.

Predsednik lahko dovoli udeležbo na zasedanjih Odbora tudi drugim opazovalcem.

25. Administrativne posle Odbora in delovnih skupin zagotovi Komisija.

Člen 7

Postopki odločanja

26. Mnenje Odbora je veljavno, če sta navzoči dve tretjini njegovih članov ali če poslovnik določi drugače.

27. Glasujejo lahko samo člani. Član lahko prenese svoj glas na drugega člana. Noben član ne more sprejeti več kot dveh pooblastil.

28. V mnenju Odbora so navedeni razlogi, na katerih temelji. Mnenje se sprejme z navadno večino glasov. V primeru neodločenega izida ima predsednik odločilni glas.

Člen 8

Zaupnost

Brez poseganja v člen 287 Pogodbe, člani Odbora ne smejo razkrivati informacij, do katerih so prišli prek Odbora ali dela delovnih skupin, če jih Komisija obvesti, da je zahtevano mnenje ali postavljeno vprašanje zaupne narave.

Člen 9

Poslovnik

Po posvetovanju s Komisijo Odbor sprejme svoj poslovnik. Poslovnik se v obvestilo pošlje Evropskemu parlamentu in Svetu.

Člen 10

Razveljavitev

Sklep 91/116/EGS se razveljavi .

Člen 11

Začetek veljavnosti

Ta sklep začne veljati [].

V Bruslju,

Za Evropski parlament Za Svet

Predsednik Predsednik

[1] UL L 59, 6.3.1991, str. 21. Sklep Sveta, kakor je bil spremenjen s Sklepom Sveta 97/255/ES (UL L 102, 19.4.1997, str. 32).